Loriciferi

Loriciferi (Loricifera) ir jūras bezmugurkaulnieku tips, kas tika izdalīts un aprakstīts 1983. gadā. Šī tipa pirmo sugu Nanaloricus mysticus aprakstīja dāņu zoologs Reinharts Kristensens.

 Apraksts 
Pieaugušo īpatņu garums ir līdz 250 μm. Dažu sugu higginsa kāpuri var sasniegt 800 μm. Ķermenis tiek iedalīts rumpī un snuķī (introvertā). Rumpis klāts ar kutikulu — loriku, kas sastāv no atsevišķām plāksnītēm. Introverts tiek iedalīts mutes konusā, kas ir bruņots ar asmeņiem, vidusdaļu ar gariem piedēkļiem un kakla daļu. Asinsrites un endokrīnās sistēmas nav. Loriciferi ir divdzimumu dzīvnieki. No loriciferu oliņām izšķiļas tā sauktie higginsa kāpuri. Pēc pašreizējiem uzskatiem loriciferus iedala Scalidophora grupā, kuru raksturo tādi morfoloģiskie elementi, kā introverts un skalīdas. Pie šīs grupas tiek pieskaitīti arī priāpuli un kinorinhi. Loriciferi dzīvo dažādos dziļumos - no piekrastes zonas līdz 7 km. dziļumam. Starp loriciferiem ir atklātas sugas, kas pastāvīgi dzīvo anaerobos apstākļos. Šāda unikāla īpatnība pašlaik nav atklāta pie citām dzīvnieku grupām.

 Sistemātika 
Loriciferu tips iekļauj sevī vienu kārtu ar divām dzimtām. Pagaidām ir aprakstītas 25 loriciferu sugas, taču no savāktā materiāla varētu aprakstīt ap 100 jaunām sugām.

 tips: Loriciferi (Loricifera)
 kārta: Nanaloricida  Kristensen, 1983
 dzimta: Nanaloricidae Kristensen, 1983
 ģints: Armorloricus
 Armorloricus davidi Kristensen & Gad, 2004
 Armorloricus elegans Kristensen & Gad, 2004
 Armorloricus kristenseni Heiner, 2004

 ģints: Australoricus
 Australoricus oculatus Heiner, Boesgaard & Kristensen, 2009

 ģints: Nanaloricus
 Nanaloricus khaitatus Todaro & Kristensen, 1998
 Nanaloricus mysticus Kristensen, 1983

 ģints: Phoeniciloricus
 Phoeniciloricus simplidigitatus Gad, 2004

 ģints: Spinoloricus
 Spinoloricus turbatio Heiner et Neuhaus, 2007

 dzimta: Pliciloricidae Higgins and Kristensen, 1986
 ģints: Pliciloricus
 Pliciloricus cavernicola
 Pliciloricus corvus Gad, 2005
 Pliciloricus dubius Higgins & Kristensen, 1986
 Pliciloricus enigmaticus Higgins & Kristensen, 1986
 Pliciloricus gracilis Higgins & Kristensen, 1986
 Pliciloricus hadalis Kristensen & Shirayama 1988
 Pliciloricus leocaudatus Heiner & Kristensen, 2005
 Pliciloricus orphanus Higgins & Kristensen, 1986
 Pliciloricus pedicularis Gad 2005
 Pliciloricus profundus Higgins & Kristensen, 1986
 Pliciloricus senicirrus Gad, 2005
 Pliciloricus shukeri Heiner & Kristensen, 2005

 ģints: Rugiloricus
 Rugiloricus carolinensis Higgins & Kristensen, 1986
 Rugiloricus cauliculus Higgins & Kristensen, 1986
 Rugiloricus ornatus Higgins & Kristensen, 1986
 Rugiloricus polaris Gad and Arbizu, 2005

 ģints: Titaniloricus
 Titaniloricus inexpectatovus Gad, 2005

 Ārējās saites 


Kategorija:Bilaterāļi